wickkiey/tamil-wikipedia-chunked huggingface dataset:
# புனித தேவதை ஆங்கிலோ இந்தியன் உயர்நிலைப் பள்ளி

## கன்னி மடம்

1935 சூலையில், மைலாப்பூரில் உள்ள எப் எம் எம் (*FMM*) மேலதிகாரி, "புனித தேவதை" (*Holy Angels*) எனும் இந்த கல்வி நிறுவனத்தை அதன் சொந்த மேன்மையான ஒரு தனி சமுதாயத்தை கொண்டிருக்க வேண்டும் என்று முடிவு செய்தார். 1935,ஆகத்து 5, அன்று அதற்கான தீர்மானம் நிறைவேற்றப்பட்டு ஒன்பது சகோதரிகள் ஒரு புதிய கட்டிடத்தின் ஒரு பிரிவில் குடிபெயர்ந்தனர். 1937 ஆம் ஆண்டு டிசம்பர் மாதம் 28 ஆம் தேதி முதல் - 30 ஆம் தேதி வரையில் சென்னை சர்வதேச மன்றம் நடைபெற்றது. அந்த மாநாட்டில் பல்வேறு சபைகளின் சகோதரிகள் பலர் கன்னி மடத்தில் கலந்துகொண்டார்கள்.
# எமிலி இரைசு

**எமிலி இரைசு** *(Emily Rice)* நியூயார்க் பல்கலைக்கழக வானியல் பேராசிரியர் ஆவார். இவர் தழ் பொருண்மை வான்பொருள்களின் வளிமண்டல இயல்புகள் ஆய்வுக்கான அறிவியல் பங்களிப்புகள் மட்டுமன்றி, வானியல் சார்ந்த மக்கள் பரப்புரைத் திட்டங்களுக்காகப் பெயர்பெற்றவர். இவர் STARtorialist எனும் பெயரில் வானியல் மையப்படுத்திய வலைப்பதிவின் இணைநிறுவனர். இவர் Tap எனும்மக்கள் பரப்புரை வானியல் தொடரின் ஓம்புநர். இவர் வானியலுக்கான ஒலி; ஒளிக்காட்சிப் படிமப் படைப்பாளர். இவர் இப்போது நியூயார்க் நகர அமெரிக்க இயற்கை வரலாற்ரு அருங்காட்சியகத்தில் ஆராய்ச்சி இணையராக உள்ளார். இவர் இப்போது நியூயார்க் கேடன் கோளரங்கில் மக்கள் பரப்புரையாளராகவும் உள்ளார்.
# எமிலி இரைசு

## கல்வி

இவர் பிட்சுபர்கு பல்கலைக்கழகத்தில் பயின்று இரண்டு கலையிளவல் பட்டங்களைப் பெற்றார். இவற்றில் ஒன்று இயற்பியலிலும் வானியலிலும் பெற்ற புலமை சார்ந்தது; அடுத்தது, செருமன் மொழிப் பட்டமாகும். இவர் இளவல் பட்டங்களைப் பெற்றதும் இலாசு ஏஞ்சலீசு சென்று , அங்கு கலிபோர்னியா பல்கலைக்கழகத்தில் மூதறிவியல் பட்டமும் பின்னர் முனைவர் பட்டமும் பெற்றார். இவரது மூதறிவியல் பட்ட ஆய்வுரை அக்குவிலா விண்மீன் குழுவில் உள்ள இளம் விண்மீன் கொத்தின் விண்மீன்களின் பான்மைகளைப் பற்றியதாகும். இவரது ஆய்வுரையின் முடிவுகள், இலிசா பிராக்டோ வின் உயர்பிரிதிறக் கதிர்நிரல்களைத் தழுவியதாகும். இவை 2006 இல் வானியற்பியல் இதழிலும் வெளிவரவுள்ள உருவாக்க விண்மீன்கள் வாட்டாரங்கள் கையேட்டிலும் வெளியிடப்பட்டுள்ளன. இவர் அங்கே உதவிப்பேராசிரியராக பணிபுரிவதோடு, நியூயார்க் நகரப் பழுப்புக் குறுமீன்கள் ஆராய்ச்சிக் குழு நிறுவன உறுப்பினர்களில் ஒருவரும் ஆவார். இவர் தொடக்கநிலை வானியல் பாடங்களில் பயன்படுத்த அறிமுக வானியல் ஆய்வு செய்முறைகளைக் கருத்து சார்ந்த அணுகுமுறையில் பிறரோடு இணைந்து வடிவமைத்து வெளியிட்டுள்ளார.  
இவர் நியூயார்க் அரங்குகளில் கார்ல் சாகன் நினைவாக மக்கள் அறிவியல் கூட்டங்களை அணிதிரட்டி, விருந்தோம்பி, மோன்க்கர் கார்ல் சாகன் அறிவியல் உரைகளை வழங்கியுள்ளார். இவை இவரது டேப் வானியல் தொடரின் பகுதியாக அமைந்தனவாகும்.
# இந்தியப் பெண்கள் துடுப்பாட்ட அணி

**இந்தியப்பெண்கள் துடுப்பாட்ட அணி ( India women's national cricket team) என்பது** இந்தியாவைத் துடுப்பாட்ட போட்டிகளில் பெண்கள் பிரிவில் பிரதிநிதித்துவப்படுத்தும் அணியாகும். இது இந்தியத் துடுப்பாட்டக் கட்டுப்பாடு வாரியத்தால் தேர்ந்தெடுக்கப்படுகிறது. இந்தியா 1976 இல் மேற்கிந்தியத்தீவுகள் துடுப்பாட்ட அணிக்கு எதிராக தனது முதல் தேர்வுத் துடுப்பாட்டப் போட்டியில் விளையாடியது. 1978 துடுப்பாட்ட உலகக்கிண்ணம் போட்டின் போது தனது ஒருநாள் பன்னாட்டுத் துடுப்பாட்டத்தில் விளையாடியது. இந்த அணி இரு முறைகள் துடுப்பாட்ட உலகக்கிண்ணப் போட்டியின் இறுதிச் சுற்றில் தோல்விகண்டுள்ளது. ஒரு முறை ஆத்திரேலியத் துடுப்பாட்ட அணிக்கு எதிராகவும், ஒரு முறை இங்கிலாந்து துடுப்பாட்ட அணிக்கு எதிராகவும் தோல்வி கண்டுள்ளது.
# இந்தியப் பெண்கள் துடுப்பாட்ட அணி

## துடுப்பாட்ட உலகக்கிண்ணம்

| ஆண்டு,நடத்திய நாடு | விளையாடியது | வெற்றி | தோல்வி | சமன் | முடிவில்லாது | இடம் |  |
| --- | --- | --- | --- | --- | --- | --- | --- |
| 1973 | *DNP* |  |  |  |  |  |  |
| 1978 | 3 | 0 | 3 | 0 | 0 | நாண்காம் இடம் |  |
| 1982 | 12 | 4 | 8 | 0 | 0 | நான்காம் இடம் |  |
| 1988 | *DNP* |  |  |  |  |  |  |
| 1993 | 7 | 4 | 3 | 0 | 0 | நான்காம் இடம் |  |
| 1997 | 5 | 3 | 1 | 1 | 0 | அரை இறுதி |  |
| 2000 | 8 | 5 | 3 | 0 | 0 | அரைஇறுதி |  |
| 2005 | 8 | 5 | 2 | 0 | 1 | மேலடல்செறிஞர் |  |
| 2009 | 7 | 5 | 2 | 0 | 0 | மூன்றாவது இடம் |  |
| 2013 | 4 | 2 | 2 | 0 | 0 | ஏழாவது இடம் |  |
| 2017 | 9 | 6 | 3 | 0 | 0 | மேலடல்செறிஞர் | } |  
|-
|**TOTAL**
|**63**
|**34**
|**27**
|**1**
|**1**
**-(2 Times)**
|}
# வேல்சு கோர்கி

சில வேளைகளில் தனியே **கோர்கி** என்று மட்டும் அழைக்கப்படும் **வேல்சு கோர்கி** (Welsh Corgi) என்பது, சிறிய வகை, மந்தை மேய்க்கும் நாய் ஆகும். இது வேல்சில் தோற்றம் பெற்றது. பெம்புறூக் வேல்சு கோர்கி, கார்டிகன் வேல்சு கோர்கி என இரண்டு இனங்கள் அடையாளம் காணப்பட்டுள்ளன. 10 ஆம் நூற்றாண்டளவில், பிளெமிய நெசவாளர்களுடன் பெம்புறூக் வகை கொண்டுவரப்பட்டது. கார்டிகன் வகை நோர்சு குடியேற்றக் காரர்களால் கொண்டுவரப்பட்டது. இரண்டு வகைகளிடையே காணப்படும் ஒற்றுமைகளை விளக்குவதற்காக இரண்டுக்குமிடையே ஓரளவு இனக்கலப்பு ஏற்பட்டிருக்க வேண்டும் என்ற கருத்து முன்வைக்கப்பட்டுள்ளது.  
இரண்டு வகைகளுள்ளும் பெம்புறூக்கே பெரிதும் விரும்பப்படுகிறது. “கென்னல்” சங்கத்தின் பட்டியலில், கார்டிகன் வேல்சு கோர்கி, பாதிக்கப்படத்தக்க தாயக இனம் எனக் குறிக்கப்பட்டுள்ளது. இனங்களுக்கான தர அளவீடுகளின்படி இரண்டு வகைகளுக்கும் இடையே உடல் சார்ந்த வேறுபாடுகள் காணப்படுகின்றன. கார்டிகன் எடையிலும், உயரத்திலும் பெரியது. மரபுவழியாக வாலின் வடிவங்களும் வேறுபட்டவை. உடல்நலத்தைப் பொறுத்தவரை, இரண்டு வகைகளுமே ஒரே வாழ்க்கைக் காலத்தைக் கொண்டவை என 2004 ஆம் ஆண்டின் ஆய்வு ஒன்று தெரிவிக்கின்றது, எனினும் பெம்புறூக் வகையில் சிறுநீரக, சிறுநீர் குழாய்ப் பிரச்சினைகளுக்கு வாய்ப்புக் கூடுதலாக உள்ளது. அத்துடன், பெம்புறூக் வகைக்கு, கார்டிகன் வகையிலும் கூடுதலாகக் கண் பிரச்சினைகள் ஏற்படக்கூடும். வேல்சு கோர்கியுடன், அரசி இரண்டாம் எலிசபெத்துக்கு வலுவான தொடர்பு உண்டு. இவர் 30க்கும் மேற்பட்ட இவ்வகை நாய்களைச் சொந்தமாக வளர்த்து வருகிறார். இவற்றுள் பெம்புறூக் வகையும், கோர்கி-டாசுசான்ட் என்னும் வகையும் அடங்குகிறது.
# வேல்சு கோர்கி

## வரலாறு

வேல்சு கோர்கிகள், வரலாற்றில், மந்தை மேய்ப்புக்கு, குறிப்பாக மாடுகளை மேய்ப்பதற்குப் பயன்பட்டன. இவை தம்மிலும் பெரிய விலங்குகளை நெருக்கமாகத் தொடர்ந்து அவற்றை நகர்த்திச் செல்ல வல்லவை. வரலாற்றில் பெம்புறூக்சயரும், கார்டிகனும் வேல்சின் வேளாண்மைப் பகுதிகள். வேல்சு கோர்கிகளின் குறைந்த உயரம் கொண்டிருந்தாலும், அவற்றின் விரைவு மாடுகளின் குளம்புக்குள் சிக்கிக்கொள்ளாமல் தப்ப உதவுகிறது. "கோர்கி" என்னும் சொல் வேல்சு மொழியில் "குள்ள நாய்" என்னும் பொருள்படும். இது நாயின் உயரத்தைக் குறித்த ஒரு அவமதிப்புச் சொல் அல்ல, வெறுமனே ஒரு விபரிப்புச் சொல்தான். கோர்கி, கானகத் தேவதைகளின் பரிசு என்று சொல்லும் செவிவழிக் கதையும் உள்ளது.  
வரலாற்றில், பெம்புறூக்சயரும், கார்டிகன்சயரும் தென்மேற்கு வேல்சில் அருகருகே அமைந்திருந்த நாடுகள். கோர்கியின் தோற்றம் பற்றி வேறுபட்ட கதைகள் சொல்லப்படுகின்றன. சிலர், மேற்கூறிய நவீன இனங்கள் இரண்டும் ஒரே மூதாதையில் இருந்து உருவானதாகக் கூறுகின்றனர். ஆனால், வேறு சிலர், பெம்புறூக் வேல்சு கோர்கியே 10 ஆம் நூற்றாண்டில் இருந்து பிளெமிசு நெசவாளர்களுக்கு இறக்குமதி செய்யப்பட்டது என்கின்றனர். தற்கால செருமனியைச் சுற்றியுள்ள பகுதியில் இருந்த நடு ஐரோப்பிய மேய்ப்பு இனங்களில் இருந்தே பெம்புறூக் வகை உருவாகியிருக்கக்கூடும் என்பது சிலரது கருத்து. எக்காலத்தில் இந்நாய்கள் வேல்சுக்குள் இறக்குமதி செய்யப்பட்டன என்பதைப் பொறுத்து, அவை, டியூச்செசு பிராச்சென் (Deutsches Brachen) ஆகவோ, டாசண்ட் (Dachshund) இனமாகவோ இருந்திருக்கக்கூடும்.  
கார்டிகன் வேல்சு கோர்கியின் அறிமுகம் இந்தப் பகுதியில் குடியேறிய நோர்டியக் குடியேறிகளால் ஏற்பட்டது. இதை ஒத்த அளவுகளைக் கொண்ட நாய்கள் தற்கால இசுக்கண்டினேவியாவில் உள்ளன. இவை சுவீடிய வல்கண்ட் (Swedish Vallhund) என அழைக்கப்படுகின்றன. சில வரலாற்றாளர்கள் மேற்படி இரண்டு வகைகளும் ஒரே மூதாதையைக் கொண்டவை என்கின்றனர். கார்டிகன்சயரின் விவசாயிகள் 19 ஆம் நூற்றாண்டின் இறுதிப் பகுதியில் மாடு வளர்ப்பைக் கைவிட்டு செம்மறிக்கு மாறினர். கார்டிகன் வேல்சு கோர்கி செம்மறிக்குப் பொருத்தமில்லாததால், அவற்றை வேல்சு செம்மறி நாய்களுடன் இனவிருத்தி செய்தனர்.
# ராதிகா ராமசாமி

**ராதிகா ராமசாமி,**ஓர் இந்திய காட்டுயிர் ஒளிப்படக்கலைஞராவார். அனைத்துலக ஏற்புபெற்ற இந்தியாவின் முதல் பெண் காட்டுயிர் ஒளிப்படக் கலைஞராவார். இவர்புதுதில்லியில் வசித்துவரும் இவர், சார்பிலா ஒளிப்படக்கலைஞராவார்.
# ராதிகா ராமசாமி

## வாழ்க்கை வரலாறு

(*Ocyceros griseus*'), மேற்குத்தொடர்ச்சி மலை]]
(*Vanellus indicus*)]]
தேனி அருகே உள்ள வெங்கடாச்சலபுரம் என்ற ஊரில் பிறந்தார். திருமணத்திற்குப் பின் 1999 முதல் புது தில்லியில் வசித்து வருகிறார். இவர் கணினியியலில் பொறியியல் பட்டமும், முதுகலை வணிக மேலாண்மைப் பட்டமும் பெற்று மென்பொருள் பொறியாளராக இருந்து பின்னர் முழுநேர சார்பிலா ஒளிப்படக் கலைஞராக மாறினார். தொடக்கக்காலத்தில் நேர்த்தியான படங்களாக எடுக்காவிட்டாலும் பறவைகளின் குணாதிசயங்களைக் காட்சிப்படுத்தினார். ஒக்லா பறவைகள் சரணாலயத்திற்கு அடிக்கடி சென்று கவனிக்கத் தொடங்கி பின்னர் இந்தியா, கென்யா, தன்சானியா நாடுகள் உட்பட பல நாடுகளுக்குச் சென்று பறவைகளைப் புகைப்படம் எடுக்கத் தொடங்கினார். இவர் இந்திய ஒளிப்படக்கலைச் சங்கத்தின் நிறுவன உறுப்பினராகவும், நிக்கான் தொழிற்சேவை அமைப்பின் உறுப்பினராகவும் உள்ளார். வனவிலங்கு தொடர்பான ஒளிப்படக் கண்காட்சிகள், பயிற்சி வகுப்புகள் போன்ற செயல்பாடுகளில் ஈடுபட்டுள்ளார் பல சர்வதேசப் புகைப்பட விழாக்களில் பங்கெடுத்தும் நடுவராகவும் இருந்துள்ளார்.
# ராதிகா ராமசாமி

## வெளியீடுகள்

- 2010 இல் தனது முதல் படப் புத்தகமான *பேர்ட் போட்டோகிராபி*யை வெளியிட்டார்.
- 2014 இல் *தி பெஸ்ட் ஒயில்ட்லைப் மொமென்ட்* என்ற தனது புத்தகத்தை வெளியிட்டார்.
# ராதிகா ராமசாமி

## விருதுகள்

- 2009: முதல் பெண் வனவிலங்கு ஒளிப்படக்கலைஞர் என்று தூர்தர்ஷன் அங்கீகாரம் வழங்கியது.
- 2015: இன்ஸ்பைரிங் ஐகான் விருது, சத்யபாமா பல்கலைக்கழகம், சென்னை
- 2015: சர்வதேச ஒளிப்படக்கருவி திருவிழா(ICF) விருது, வனவிலங்குப் புகைப்படங்களுக்கு.
# பிரேமாவதி மனம்பேரி

**பிரேமாவதி மனம்பேரி** (*Premawathi Manamperi*, 1949&ndash;1971) என்பவர் இலங்கையின் தென்பகுதியில் உள்ள கதிர்காமத்தைச் சேர்ந்த அழகியும், இடதுசாரிப் போராளியும் ஆவார். இவர் 1971 ஆம் ஆண்டில் நடந்த மக்கள் விடுதலை முன்னணி கிளர்ச்சியின் போது இலங்கை இராணுவத்தினரால் பாலியல் வதைக்கு உட்படுத்தப்பட்டு சுட்டுக் கொல்லப்பட்டார்.
# பிரேமாவதி மனம்பேரி

## ஆரம்ப வாழ்க்கை

பிரேமாவதி 10 பேர் கொண்ட சிங்களக் குடும்பம் ஒன்றில் மூத்தவராக 1949 ஆம் ஆண்டில் பிறந்தார். பத்தாம் வகுப்பு வரை கல்வி பயின்ற இவர் பௌத்த பாடசாலை ஒன்றில் குழந்தைகளுக்கு பௌத்தம் கற்பிக்கும் ஆசிரியையாகப் பணியாற்றினார். 1969 இல் கதிர்காமத்தில் நடந்த புதுவருட கிராம அழகிப் போட்டியில் கலந்து கொண்டு இரண்டாவதாகவும், பின்னர் 1970 மீண்டும் கலந்து கொண்டு முதலாவதாகவும் வந்தார்.  
இராணுவத்தினரால் கைது செய்யப்பட்ட பிரேமாவதி இரவு முழுவதும் பாலியல் வன்முறைக்குட்படுத்தப்பட்டு சித்திரவதைக்குள்ளாக்கப்பட்டார். பின்னர் அவரை நிர்வாணமாக்கிய இராணுவத்தினர் கதிர்காமம் புனித நகரின் வீதிகளில் நிர்வாணமாக இழுத்து வந்து,  
பிரேமாவதியைக் கொலை செய்த குற்றத்திற்காக லெப்டினண்ட் ஏ. விஜயசூரிய, அமரதாச இரத்திநாயக்கா இருவரும் நீதிமன்றில் நிறுத்தப்பட்டு குற்றவாளிகளாகக் காணப்பட்டனர். இருவருக்கும் 16 ஆண்டுகள் கடூழியச் சிறைத்தண்டனை விதிக்கப்பட்டது. 1988 ஆம் ஆண்டில் லெப்டினண்ட் விஜயசூரியா மாத்தறையில் வைத்து மக்கள் விடுதலை முன்னணியினரால் கொல்லப்பட்டார்.
# பிரேமாவதி மனம்பேரி

## ஆரம்ப வாழ்க்கை

### 1977 தேர்தல்

பிரேமாவதியின் கொலை தேசிய அளவில் பெரும் தாக்கத்தை ஏற்படுத்தியது. இப்பிரச்சினை 1977 நாடாளுமன்றத் தேர்தலில் அன்றைய சிறிமாவோ பண்டாரநாயக்காவின் அரசுக்கு எதிரான பிரசாரமாக ஐதேக வேட்பாளர் ஜே. ஆர். ஜெயவர்தனவினால் முன்னெடுக்கப்பட்டது.
# பிரேமாவதி மனம்பேரி

## திரைப்படம்

பிரேமாவதி மனம்பேரியின் கதை 2001 ஆம் ஆண்டில் திரைப்படமாக எடுக்கப்பட்டது. இதில் சங்கீதா வீரரத்தினா பிரேமாவதியாக நடித்தார்.
# பிரேமாவதி மனம்பேரி

## மேலதிக வாசிப்பிற்கு

-
-
# உயர்நில மாடுகள்

**உயர்நில மாடுகள்** (Highland cattle) என்பன, இசுக்காட்டிய (Scottish) மாட்டினம் ஆகும். நீண்ட கொம்புகளைக் கொண்ட இவை, கறுப்பு, கலப்பு நிறம், சிவப்பு, மஞ்சள், வெள்ளை, வெள்ளி நிறம் ஆகிய நிறங்களைக் கொண்ட அலை வடிவ நீண்ட உரோமப் படையைக் கொண்டவை. பெரும்பாலும் இறைச்சிக்காகவே வளர்க்கப்படுகின்றன. இசுக்கட்லாந்தின் உயர்நிலப் பகுதியிலும், ஏர்பிரைட்சு தீவுகளிலும் தோற்றம் பெற்ற இவ்விலங்குகள், முதன் முதலாக கிபி 6 ஆம் நூற்றாண்டில் குறிப்பிடப்பட்டுள்ளன. முதல் மந்தை நூல், இரண்டு வகையான உயர்நில மாடுகள் பற்றி விபரிக்கின்றது. ஆனால், இவற்றிடையே ஏற்பட்ட இனப்பெருக்கத் தொடர்பு காரணமாகத் தற்போது ஒரு இனம் மட்டுமே எஞ்சிப் பதிவு செய்யப்பட்டுள்ளது. இவை அப்போதிருந்து உலகம் முழுவதும் ஏற்றுமதி செய்யப்படுகின்றன.  
இசுக்காட்டிய உயர்நில நிலைமைகளைத் தாங்கும் வகையில் வளர்வதால், இவை பல்வேறு நிலைமைகளைத் தாங்கும் ஆற்றல் உள்ளவையாகக் காணப்படுகின்றன. இவற்றின் நீளமான உரோமங்கள் கடுமையான குளிரைத் தாங்கும் வல்லமையை இவற்றுக்குக் கொடுக்கின்றன. இவ்வகைப் பசுக்களின் பால் மிக அதிகமான வெண்ணெய்க் கொழுப்பைக் கொண்டது. இறைச்சி மிக உயர்ந்த தரத்தைக் கொண்டதாகக் கருதப்படுவதுடன், பிற இனங்களில் இறைச்சியை விடக் குறைவான "கொலஸ்ட்ரோல்" ஐக் கொண்டிருப்பதால், இது பரவலாக விரும்பப்பட்டு வருகிறது.
# உயர்நில மாடுகள்

## இன இயல்புகள்

வழமைக்கு மாறாக இவற்றுக்கு இரட்டை உரோமப் படைகள் காணப்படுகின்றன. பிற மாட்டினங்களில் காணப்படுவதை விட மிக நீளமான உரோமங்களைக் கொண்ட வெளிப்படை, கீழ்ப்படையில் உள்ள மென்மையான நுண்ணிய உரோமங்களை மூடியுள்ளது. This makes them well suited to conditions in the Highlands, which have a high annual rainfall and sometimes very strong winds. இது இவ்விலங்குகளை, அதிக ஆண்டிற்கான மழை வீழ்ச்சியுடனும், பலமான காற்றுடனும் கூடிய உயர்நில நிலைமைகளுக்கு ஏற்றதாக ஆக்கியுள்ளது. இவ்வகையின் மேய்ச்சல் திறைமை இவற்றைச் சரிவு கூடிய மலைப்பகுதிகளில் வாழ்வதற்குத் தகவமைத்துள்ளது. இவை பல பிற மாட்டினங்கள் தவிர்த்துவிடும் தாவர வகைகளை உண்ணக்கூடியவை. கொம்புகளால் பனிப்படலத்தைக் கொம்புகளால் கிண்டிப் புதைந்திருக்கும் தாவரங்களை எடுத்து உண்கின்றன.  
எருதுகள் 800 கிலோகிராம் (1,800 இறாத்தல்) வரையும், பசுக்கள் 500 கிலோகிராம் (1,100 இறாத்தல்) வரையும் எடை கொண்டவை. இவ்வினப் பசுக்கள் 90-106 சதமமீட்டர்கள் (3-3.5 அடிகள்) வரை வளர்கின்றன. ஆண்டு முழுதும் இனச்சேர்க்கையில் ஈடுபடும் இவ்விலங்குகளின் கருக்காலம் 277-290 நாட்கள் ஆகும். பொதுவாகவே ஒரு கன்றை மட்டுமே பசுக்கள் ஈனுகின்றன எனினும், இரட்டைக் கன்றுகளையும் ஈனுவது உண்டு. 18 மாதங்களில் இவை பால் முதிர்ச்சியை அடைகின்றன. உயர்நில மாட்டினம், பெரும்பாலான பிற மாட்டினங்களை விடக் கூடிய, 20 ஆண்டுகளுக்கு மேற்பட்ட, வாழ்க்கைக் காலத்தைக் கொண்டவை.  
அடக்கமான தன்மை கொண்டவையாகவும், பால் கூடிய வெண்ணெய்க் கொழுப்புடன் கூடியதாகவும் இருப்பதால், இவை வீட்டு வளர்ப்புப் பசுக்களாகப் பயன்படுத்தப்படுகின்றன. இவை பொதுவாக நல்ல பண்புகளைக் கொண்ட பசுக்கள் எனினும், கன்றுகளைப் பாதுகாப்பதில் கவனம் கொண்டவை.
# உயர்நில மாடுகள்

## இன இயல்புகள்

### குளிர் தாங்குதன்மை

எல்லா ஐரோப்பிய மாட்டினங்களும் குறைந்த வெப்பநிலையைத் தாங்கக்கூடியவையாகக் காணப்பட்டாலும், உயர்நில மாட்டினம், ஏறத்தாழ ஆர்க்டிக் பகுதிகளில் வாழும் கரிபு, துருவ மான்கள் போன்றவற்றின் அளவுக்குக் குளிரைத் தாங்கக்கூடியவை. எதிர்மறையாக, அவற்றின் தடித்த உரோமப் படை காரணமாக, தென்னாசியாவுக்கு உரியதும், சூடான காலநிலைக்குத் தகவமைவு கொண்டதுமான செபு மாட்டினத்தை விடக் குறைவாகவே வெப்பத்தைத் தாங்கக்கூடியது. இசுக்காட்லாந்தைவிடக் கூடுதலான குளிர்க் காலநிலை கொண்ட நார்வே, கனடா போன்ற நாடுகளிலும் உயர்நில மாட்டினம் வெற்றிகரமாக வளர்க்கப்படுகிறது.
# உயர்நில மாடுகள்

## இன இயல்புகள்

### சமூக நடத்தை

ஒரு அரைகுறைக் காட்டினத்தைச் சேர்ந்த உயர்நில மாட்டினக் குழு ஒன்று 4 ஆண்டுகள் ஆய்வுக்கு உட்படுத்தப்பட்டது. இதிலிருந்து, இம்மாட்டினம் ஒரு சமூக அமைப்பையும், ஆதிக்கப் படிநிலையையும் கொண்டிருப்பது அறியப்பட்டது. இது குழு உறுப்பினரிடையே சண்டைக் குணத்தைக் குறைத்தது. சமூகநிலை வயது, பாலினம் ஆகியவற்றில் தங்கியிருந்தது. மூத்த மாடுகள், கன்றுகள் மீதும், இளம் மாடுகள் மீதும் ஆதிக்கம் கொண்டிருந்தன. ஆண் விலங்குகள் பெண் விலங்குகள் மீது ஆதிக்கம் செலுத்தின. தாய்ப்பசுவின் தலையீடு இல்லாவிட்டாலும், உயர் சமூகத் தகுதி கொண்ட பசுக்களின் கன்றுகளுக்கும் உயர்வான சமூக நிலை காணப்பட்டது. விளையாட்டுக்காகச் சண்டையிடல், நக்குதல், ஒன்றன்மீது ஒன்று ஏறுதல் என்பன நட்புக்குரிய செயற்பாடுகளாகக் காணப்பட்டன.
# விக்டோரியா காசுபி

**விக்டோரியா மிக்கேல் "விக்கி" காசுபி** *(Victoria Michelle "Vicky" Kaspi)* (பிறப்பு: ஜூன் 30, 1967) ஓர் அமெரிக்க-கனடிய வானியற்பியலாளரும் மெக்கில் பல்கலைக்கழகப் பேராசிரியரும் ஆவார். இவரது ஆய்வு முதன்மையாக நொதுமி விண்மீன்களையும் துடிவிண்மீன்களையும் பற்ரியதாகும்.
# விக்டோரியா காசுபி

## வாழ்க்கை

காசுபி டெக்சாசில் உள்ள ஆசுட்டீனில் பிறந்தார். ஆனால், இவரது குடும்பம் இவர் ஏழாம் அகவையில் உள்ளபோதே கனடாவுக்குப் புலம்பெயர்ந்துள்ளது. இவர் 2006 இல் உலோர்ன் டிராட்டியர் வானியற்பியல் பேராசிரியராக அமர்த்தப்பட்டார். இவர் கனடிய உயராய்வு நிறுவன ஆய்வுறுப்பினரும் ஆவார்.
உரோசு எக்சு கதிர் நேரத் தேடல் கருவியைப் பயன்படுத்திய காசுபியின் ஆய்வு, மென் காமா மீளியற்றிகள், ஒழுங்கற்ற காமாக்கதிர் வெடிப்புகளின் வானியல் வாயில்கள், பிறழ்நிலை எக்சு கதிர் துடிவிண்மீன்கள், உயர்காந்தப்புலம் வாய்ந்த மெதுவாகச் சுழலும் துவடிவிண்மீன்கள் ஆகியவற்றை காந்த விண்மீன்களாக விளக்கலாம் எனக் காட்டியது.
இவர் மிக வேகமாகச் சுழலும் PSR J1748-2446ad துடிவிண்மீனையும் கண்டுபிடித்தார்.
# விக்டோரியா காசுபி

## தகைமைகளும் விருதுகளும்

இவர் 1998 இல் அமெரிக்க வானியல் கழகத்தின் ஆன்னி ஜம்ப் கெனான் வானியல் விருதை வென்றார். இவர் 2004 இல் கனடிய இயற்பியலாளர் கழகத்தின் ஜெரார்டு எர்சுபெர்கு பதக்கத்தைப் பெற்றார். இவர் 2006 இல் சுட்டீயசு பரிசையும் பெற்றார். இவர் 2007 இல் கனடிய அரசு கழகத்தின் உரூதர்போர்டு நினைவுப் பதக்கத்தைப் பெற்றார். இவர் 2009 இல் கியூபெக்கின் உயரறிவியல் விருதாகிய பிரிக்சு மரீ-விக்டோரின் விருதை வென்றார். இவர் 2010 இல் அரசு கழக ஆய்வுறுப்பினர் ஆனார். இவர் 2010 இல் ஜான் சி. பொலான்யி விருதைப் பெற்றார். இவர் 2016 இல் அறிவியல் பொறியியலுக்கான கனடிய ஜெரார்டு எர்பிக் பொற்பதக்கத்தை வென்றார். இப்பரிசைப் பெற்ற முதல் பெண்மணி இவரே. இவர் 2016 இல் கனடா<nowiki/>வின் இரண்டாம் உயர் பொதுப்பணி தகைமையாகிய கனடா ஆணை சார்ந்த கனடா ஆணைத் துணைவர்கள் பட்டியலில் அமர்த்தப்பட்டார்.
# ஆலிஃபாக்சு வெடிப்பு

**ஆலிஃபாக்சு வெடிப்பு** (Halifax Explosion) என்பது, 1917 ஆம் ஆண்டு டிசம்பர் 6 ஆம் தேதி காலை, கனடாவின் நோவா இசுக்கோசியாவில் உள்ள ஆலிஃபாக்சு என்னும் இடத்தில் இடம்பெற்ற ஒரு கடல்சார் பேரழிவு ஆகும். நார்வேயைச் சேர்ந்த கப்பலான "எஸ்.எஸ்.இமோ", உயர் வெடிபொருட்களை ஏற்றியிருந்த பிரான்சு நாட்டின் "எஸ்.எஸ்.மொன்ட்-பிளாங்க்" என்னும் கப்பலுடன், ஆலிஃபாக்சு துறைமுகத்தையும், பெட்போர்டு நீர்ப்பகுதியையும் இணைக்கும் நீரிணையில் மோதியது. இதன் விளைவாகப் பிரான்சுக் கப்பலில் ஏற்பட்ட தீ, அதில் ஏற்றப்பட்டிருந்த வெடிபொருட்களைப் பற்ற வைத்ததால், பெரிய வெடிப்பு ஏற்பட்டு ஆலிஃப்பக்சின் ரிச்மனண்ட் பகுதியைப் பேரழிவுக்கு உள்ளாக்கியது. வெடிப்பினாலும், சிதறல்களினாலும், தீயாலும், உடைந்து வீழ்ந்த கட்டிடங்களாலும் ஏறத்தாழ 2,000 பேர் இறந்தனர். மேலும் 9,000 பேர் காயமடைந்தனர். இதுவே அணு ஆயுதங்கள் கண்டுபிடிக்கப்படுவதற்கு முன்னர் மனிதனால் உருவாக்கப்பட்ட மிகப்பெரிய வெடிப்பு ஆகும். இவ்வெடிப்பு, 2.9 கிலோதொன் டி.என்.டிக்குச் சமமான ஆற்றலை வெளியிட்டது.  
உயர் வெடிபொருட் சரக்கை நியூயார்க் நகரத்தில் ஏற்றிக்கொண்டு, ஆலிஃபாக்சு வழியாக பிரான்சிலுள்ள வோர்டோவுக்கு வருமாறு பிரான்சு அரசு மொன்ட்-பிளாங் கப்பலுக்கு உத்தரவிட்டிருந்தது. ஏறத்தாழக் காலை 8.45 மணியளவில், மிகக் குறைவான, ஏறத்தாழ ஒரு கடல்மைல் (1.2 மைல்/மணி அல்லது 1.9 கிமீ/மணி) வேகத்தில், நியூயார்க்கில் நிவாரணப் பொருட்களை ஏற்றுவதற்காக "பெல்சிய நிவாரணத்துக்கான ஆணையகம்" அனுப்பியிருந்த, சரக்கு ஏற்றப்படாத இமோவுடன் மோதியது. பிரெஞ்சுக் கப்பலில் ஏற்பட்ட தீ விரைவிலேயே கட்டுப்படுத்த முடியாமல் பெரிதாகியது. ஏறத்தாழ 20 நிமிடங்களுக்குப் பின்னர், காலி 9:04:35 மணியளவில் மொண்ட்-பிளாங்க் வெடித்தது.  
ரிச்மண்ட் சமூகம் உட்பட 800 மீட்டர் (அரை மைல்) ஆரை கொண்ட சுற்றுவட்டத்துக்குள அடங்கிய ஏறத்தாழ எல்லாக் கட்டுமானங்களும் அழிந்துபோயின. ஒரு அழுத்த அலை மரங்களைச் சாய்த்தது, இரும்புக் காப்பு வேலிகளை வளைத்தது, கட்டிடங்களை உடைத்தது, கப்பல்களைக் கரைக்கு ஒதுக்கியது (இமோவும் தொடர்ந்து நிகழ்ந்த ஆழிப்பேரலையால் கரையில் ஒதுக்கப்பட்டது), மொண்ட்-பிளாங்கின் துண்டுகளைப் பல கிலோமீட்டர்களுக்குச் சிதற வைத்தது. நகரத்தில் இருந்த எந்தச் சாளரமுமே இந்த வெடிப்புக்குத் தப்பவில்லை. துறைமுகத்துக்கு எதிர்ப் பக்கத்தில், டார்ட்மவுத்திலும் பரவலான பாதிப்புக்கள் ஏற்பட்டிருந்தன. வெடிப்பினால் உருவான சுனாமி, "டஃப்ட்ஸ் கோவ்" பகுதியில் பல தலைமுறைகளாக வாழ்ந்துவந்த மிக்மாக் முதல் தேசச் சமூதாயம் முற்றாகவே அழிந்துபோனது.  
நிவாரண வேலைகள் உடனடியாகவே தொடங்கின. மருத்துவமனைகள் விரைவாக நிரம்பின. நிவாரணத் தொடர்வண்டிகள் நோவா உசுக்கோசியா, நியூ புருண்விக் ஆகிய பகுதிகளில் இருந்து வந்தன. கனடாவின் நடுப்பகுதியில் இருந்தும், ஐக்கிய அமெரிக்காவிலிருந்தும் புறப்பட்ட நிவாரணத் தொடர் வண்டிகள் பனிப்புயலினால் தடைப்பட்டன. பேரழிவினால் வீடிழந்த மக்களுக்குத் தற்காலிகக் கொட்டகைகளை அமைப்பதற்கான வேலைகளும் உடன் தொடங்கின. தொடக்க நீதி விசாரணைகளின்படி மொண்ட்-பிளாங்க் கப்பலே விபத்துக்குப் பொறுப்பு எனக் காணப்பட்டது. ஆனால், பிந்திய மேன்முறையீட்டு விசாரணையில் இரண்டு கப்பல்களுமே விபத்துக்குப் பொறுப்பு ஏற்கவேண்டும் எனத் தீர்மானிக்கப்பட்டது. ஆலிஃபாக்சின் "நார்த் என்ட்" பகுதியில் இந்த வெடி விபத்தில் இறந்தவர்களுக்கான பல நினைவுச் சின்னங்கள் அமைக்கப்பட்டுள்ளன.
# ஆலிஃபாக்சு வெடிப்பு

## வதந்திகளும் விசாரணையும்

ஆலிஃபாக்சில் உள்ள பலர் முதலில் இந்த வெடிப்பு செருமனியர்களின் தாக்குதல் என்றே நம்பினர். "ஆலிஃபாக்சு எரால்ட்" (Halifax Herald) இந்த நம்பிக்கையைத் தொடர்ந்து பிரசாரம் செய்து வந்தது. அதேவேளை, இமோவின் கப்பல் இயக்குனரான யோன் யோன்சன் வெடிப்பின்போது ஏற்பட்ட கடுமையான காயங்களுக்காகச் சிகிச்சை பெற்று வந்தார். அவர் ஐயத்துக்கு இடமான முறையில் நடப்பதாக இராணுவக் காவல்துறைக்கு முறைப்பாடு செய்யப்பட்டது. அவருடைய உடமைகளைச் சோதனையிட்டபோது, செருமன் மொழியில் எழுதப்பட்டதாகக் கருதப்பட்ட கடிதம் ஒன்று கிடைத்ததால், யோன்சன் ஒரு செருமன் உளவாளி எனக் கருதப்பட்டுக் கைதுசெய்யப்பட்டார். இக்கடிதம் நோர்வீசிய மொழியில் எழுதப்பட்டதாகப் பின்னர் கண்டறியப்பட்டது. வெடிவிபத்தைத் தொடர்ந்து, ஆலிஃபாக்சில் தப்பியிருந்த செருமன் மக்கள் அனைவரும் சுற்றிவளைக்கப்பட்டுக் கைது செய்யப்பட்டனர். வெடிவிபத்துக்கான உண்மையான காரணம் கண்டறியப்பட்ட பின்னர் இந்தப் பயம் குறைவடைந்தது. எனினும், செருமன் தொடர்பு குறித்த வதந்திகள் தொடர்ந்தும் இருந்தன.
# முடச்சிக்காடு

**முடச்சிக்காடு** தஞ்சாவூர் மாவட்டத்தின் பேராவூரணி வட்டத்தில் அமைந்துள்ள கிராமம் ஆகும்.  
முடச்சிக்காடு காவிரி ஆற்றின் கடைமடைப்பகுதியில் அமைந்துள்ளது. முடச்சிக்காடு முழுக்க விவசாயத்தை அடிப்படையாகக் கொண்ட கிராமம் முடச்சிக்காடு. முடச்சிக்காடு கிராமத்தின் மூன்று எல்லைகளிலும் முடச்சிக்காட்டை காக்கும் காவல் தெய்வங்கள் உள்ளன. பேராவூரணியில் இருந்து சேதுபாவாசத்திரம் செல்லும் வழியில் 4 கிலோ மீட்டர் தொலைவில் முடச்சிக்காடு அமைந்துள்ளது. இங்கு ஊராட்சி ஒன்றிய தொடக்கப்பள்ளியும், ஓர் அரசு கலைக்கல்லூரியும் அமைந்துள்ளது. முடச்சிக்காட்டில் வடக்கு எல்லையில் அருள்மிகு முத்துப்பிடாரி அம்மனும், கிழக்கு எல்லையில் அருள்மிகு அம்மையப்ப அய்யனார் ஆலயமும் தெற்கு எல்லையில் சிவலிங்க்க சித்தி விநாயகரும் அமைந்துள்ளது சிறப்பு.  
முடச்சிக்காட்டில் வடக்கு காவிரி ஆற்றின் கிளை ஆறும் மேற்கு எல்லையில் பூனைக்குத்தி ஆறும், தெற்கு எல்லையில் ஊமத்தாநாடு ஏரியும் உடைய நீர் நிலைகள் அமைந்துள்ளது முடச்சிக்காட்டின் நீர் நிலை ஆதாரமாக திகழ்கிறது.
# வர்ஜீனியா உலூயிசு திரிம்பிளே

**வர்ஜீனியா உலூயிசு திரிம்பிளே** *(Virginia Louise Trimble)* (பிறப்பு: 1943) ஓர் அமெரிக்க வானியலாளர் ஆவார். இவர் வானியல் வரலாறு, அறிவியல் வரலாறு, பால்வெளிகள், விண்மீன்களின் கட்டமைப்பும் படிமலர்ச்சியும் ஆகிய புலங்களில் சிறப்புத் தகைமை வாய்ந்தவர் ஆவார். இவர் 600 க்கும் மேற்பட்ட வானியற்பியல் கட்டுரைகளை வெளியிட்டுள்ளார்.. மேலும், இவர் வானியல், பிற அறிவியல் புலங்களில் பல கட்டுரைகள் வெளியிட்டுள்ளார். இவர் 1986 இல் தேசிய வானியல் கழக அறிவியல் மீள்பார்வை விருதைப் பெற்றார். இது வானியல் குமுகத்துக்கு பல வானியற்பியல் சார்ந்த சிக்கலான சிக்கல்களை விளக்கிப் பல அறிவார்ந்த, சுருக்கமான மீள்பார்வை எழுத்தால் தகவ்ல் தந்து வளப்படுத்தியதற்காக வழங்கப்பட்டது, இவர் 2001 இல் அமெரிக்க இயற்பியல் ஆசிரியர் கழகத்தின் கிளோப்சுடெகு நினைவு விருதைப் பெற்றார். இவர் 2010 இல் ஜார்ஜ் வான் பீசுபுரோயெக் பரிசைப் பெற்ரார். இது இவருக்கு "தேசிய பன்னாட்டு வானியலாளர் குமுகத்துக்கு ஆற்ரிய மதிப்புமிகு பணிகளுக்காகவும், வானியற்பியலில் அனைத்துப் புலங்களிலும் நிகழ்ந்த முன்னேற்ரங்களை திறம்பட மதிப்பீடுகள் செய்த்தற்காகவும் நிறுவனங்கள், குழுமங்கள், குழுக்கள அறக்கட்டளைகள் ஆகியவற்றில் வானியலுக்காக இவர் வகித்த பாத்திரங்களுக்காகவும் வழங்கப்பட்டது." இவர் வானியல், வானியற்பியல் ஆராய்ச்சி மீள்பார்வைக்காகப் பெயர்பெற்றார். இவை பசிபிக் வானியல் கழக வெளியீடுகளில் வந்தன. இவர் வானியற்பியல் கருத்தரங்குகளிலும் சுருக்க உரையைத் தருவார்.
# வர்ஜீனியா உலூயிசு திரிம்பிளே

## வாழ்க்கை

திரிம்பிளே "வேதியியல் தந்தைக்கும் தாய்க்கும் ஒரே மகளாக வளர்ந்தார். இவர் மொழி வல்லமையோடு வளர்ந்துள்ளார். இவரது வளர்ப்பிடம் கலிபோர்னியா பல்கலைக்கழகத்துக்கும் கலிபோர்னியா தொழில்நுட்ப நிறுவனத்துக்கும் சீருந்தில் செல்லும் தொலைவில் அமைந்திருந்தது." இவர் 1962 இல் கலிபோர்னியா பல்கலைக்கழகத்தில் சேர்ந்து படித்தபோது, Life இதழின் கட்டுரைக்கான கருப்பொருளானார். அது இவரை "180 அறிதிறன் உள்ள அழகிய முகம்" எனப் பாராட்டிக் கட்டுரை வெளியிட்டது. அடுத்த ஆண்டே இவர், அந்தி வட்டாரம் எனும் தொலைக்காட்சித் தொடரை நடத்த, தேசியப் பரப்புரைப் பயணத்தில் அந்தி வட்டாரப் பெண்ணாகத் தேர்வு பெற்றார். இவர் தன் இளங்கலையியல் பட்டத்தை 1964 இல் கலிபோர்னியா பல்கலைக்கழகத்தில் இருந்து பெற்றார் இவர் 1968 இல் தன் முனைவர் பட்டத்தைக் கலிபோர்னியா தொழில்நுட்ப நிறுவனத்தில் இருந்து பெற்றார். இவர் காலத்தில் இந்நிறுவனத்தில் விதிவிலக்கான திறமை பெற்றிருந்தால் ஒழிய பெண்களே சேர்க்கப்படுவதில்லை. இவர் மட்டுமே இரண்டாம் பெண்ணாக பலோமார் வான்காணகத்தில் சேர்ந்தார்.சுமித் கல்லூரியில் ஓராண்டு கல்வி கற்பித்ததும் பின் இரண்டாண்டு கேம்பிரிட்ஜ் கோட்பாட்டு வானியல் துறையில் முதுமுனைவர் ஆய்வு முடித்து, இர்வின் நகரில் உள்ள கலிபோர்னியா பல்கலைக்கழகத்தில் 1971 இல் புல உறுப்பினராகச் சேர்ந்தார். இவர் அங்கு இப்போது வனியல் பேராசிரியராக உள்ளார். இவர் 1972 இல் தான் சந்தித்த 11 நாட்களுக்குப் பின்னர்மேரிலாந்து பல்கலைக்கழக பார்க் கல்லூரி பேராசிரியராக இருந்த ஜோசப் வெபரை மணந்தார். இவர் ஈர்ப்பலை இயற்பியலில் வல்லுனர் ஆவார். அதிலிருந்து அவர் 2000 இல் இறக்கும் வரை, தன் அரைக்கல்வியாண்டை வருகைதரு பேராசிரியராக மேரிலாந்து பல்கலைக்கழகத்தில் பணிபுரிந்துள்ளார். இவர்பன்னாட்டு வானியல் ஒன்றிய செயற்குழுவின் துணைத்தலைவராக 1994 முதல் 2000 வரை இருந்துள்ளார். இவர் 1997 முதல் 2000 வரை அமெரிக்க வானியல் கழகத்தின் துணைத்தலைவராகப் பணியாற்றினார்.
# வர்ஜீனியா உலூயிசு திரிம்பிளே

## தகைமைகள்

- வானியலாளர்களாகிய எலினார் எப். கெலின், சுசெல்தே புசு ஆகிய இருவரும் இணைந்து 1978 இல் கண்டுபிடித்த முதன்மைப்பட்டை சிறுகோள் 9271 திரிம்பிளே இவரது நினைவாகப் பெயரிடப்பட்டது.  
}}
# நேபாள மாநில சட்டமன்றம்

**நேபாள மாநில சட்டமன்றம்** ( **Pradesh Sabha** or *Provincial Assembly*), நேபாள மாநிலங்கள் ஓரவை முறைமை கொண்ட சட்டமியற்றும் அதிகாரம் கொண்டது.  
2015 நேபாள அரசியலமைச் சட்டத்தின் பகுதி 14, விதி 176ன் படி நேபாள நாட்டின் ஏழு மாநிலங்களில் ஓரவை முறைமை கொண்ட மாநில சட்டமன்றங்கள் நிறுவ வகை செய்யப்பட்டுள்ளது.
ஏழு மாநிலங்களின் 550 சட்டமன்ற 550 உறுப்பினர்களில், 330 உறுப்பினர்கள் (60%) நேரடியாகவும், 220 (40%) உறுப்பினர்கள், அரசியல் கட்சிகள் பெற்ற விகிதாசார வாக்குகள் அடிப்படையிலும் தேர்ந்தெடுக்கப்படுவர்.  
நேபாள சட்டமன்ற உறுப்பினர்களின் பதவிக் காலம் ஐந்தாண்டுகள் ஆகும். மாநிலங்களின் பெரும்பான்மையான சட்டமன்ற உறுப்பினர்களின் ஆதரவுடன் மாநில முதலமைச்சர் தேர்வு செய்யப்படுவார்.  
மேலும் மாநில சட்டமன்றங்களில் மகளிர்க்கு மூன்றில் ஒரு பங்கு இட ஒதுக்கீடு செய்யப்பட்டுள்ளது.  
நாடாளுமன்றத் தேர்தலுடன் சேர்த்து, , முதல் முறையாக, 26 நவம்பர் 2017 மற்றும் 7 டிசம்பர் 2017 ஆகிய நாட்களில் ஏழு மாநில சட்டமன்றத் தேர்தல்கள் இரண்டு கட்டங்களாக, நடைபெற்றது.  
| மாநில சட்டமன்றம் | நேரடித் தேர்தலில் - இடங்கள் | விகிதாச்சாரத் தேர்தலில் - இடங்கள் |  |
| --- | --- | --- | --- |
| மாநில எண் 1 | 56 | 37 |  |
| மாநில எண் 2 | 64 | 43 |  |
| மாநில எண் 3 | 66 | 44 |  |
| மாநில எண் 4 | 36 | 21 |  |
| மாநில எண் 5 | 52 | 39 |  |
| கர்ணாலி பிரதேசம் | 24 | 15 |  |
| மாநில எண் 67 | 32 | 21 |  |
| **மொத்தம்** | **330** (60%) | **220** (40%) | } |
# நேபாள மாநில சட்டமன்றம்

## மாநில எண் 1 சட்டமன்றம்

14 மாவட்டங்கள் கொண்ட நேபாள எண் 1ன் சட்டமன்றத்தின் 56 உறுப்பினர்கள் வாக்காளர்களால் நேரடியாக தேர்ந்தெடுக்கவுள்ள 56 சட்டமன்றத் தொகுதிகள் மற்றும் மக்கள்தொகை விவரம். மேலும் 37 உறுப்பினர்கள், அரசியல் கட்சிகள் பெற்ற விகிதாசார வாக்குகள் அடிப்படையிலும் தேர்ந்தெடுக்கப்படுவர்.
| 1 | தாப்லேஜுங் மாவட்டம் | 2 | 126448 |  |
| --- | --- | --- | --- | --- |
| 2 | பாஞ்சதர் மாவட்டம் | 2 | 190591 |  |
| 3 | இலாம் மாவட்டம் | 4 | 287916 |  |
| 4 | ஜாப்பா மாவட்டம் | 10 | 902750 |  |
| 5 | மொரங் மாவட்டம் | 12 | 965370 |  |
| 6 | சுன்சரி மாவட்டம் | 8 | 753328 |  |
| 7 | தன்குட்டா மாவட்டம் | 2 | 161399 |  |
| 8 | சங்குவாசபா மாவட்டம் | 2 | 158222 |  |
| 9 | போஜ்பூர் மாவட்டம் | 2 | 180889 |  |
| 10 | தேஹ்ரதும் மாவட்டம் | 2 | 100869 |  |
| 11 | ஒகல்டுங்கா மாவட்டம் | 2 | 146832 |  |
| 12 | கோடாங் மாவட்டம் | 2 | 205225 |  |
| 13 | சோலுகும்பு மாவட்டம் | 2 | 105119 |  |
| 14 | உதயபூர் மாவட்டம் | 4 | 315429 | } |
# நேபாள மாநில சட்டமன்றம்

## மாநில எண் 2ன் சட்டமன்றத் தொகுதிகள்

எட்டு மாவட்டங்களை கொண்ட மாநில எண் 2 சட்டமன்றத்திற்கு நேரடித் தேர்தலில் 64 சட்டமன்ற உறுப்பினர்களைத் தேர்ந்தெடுக்க 64 சட்டமன்றத் தொகுதிகள் கொண்டது.
# நேபாள மாநில சட்டமன்றம்

## மாநில எண் 3ன் சட்டமன்றத் தொகுதிகள்

13 மாவட்டங்களைக் கொண்ட மாநில எண் 3 வாக்காளர்களால் நேரடித் தேர்தல் மூலம் 66 சட்டமன்ற உறுப்பினர்களைத் தேர்ந்தெடுக்கிறது. மேலும் 44 உறுப்பினர்கள், அரசியல் கட்சிகள் பெற்ற விகிதாசார வாக்குகள் அடிப்படையிலும் தேர்ந்தெடுக்கப்படுவர்
| 1 | சிந்துலி மாவட்டம் | 4 |  |
| --- | --- | --- | --- |
| 2 | ராமேச்சாப் மாவட்டம் | 2 |  |
| 3 | தோலகா மாவட்டம் | 2 |  |
| 4 | சிந்துபால்சோக் மாவட்டம் | 4 |  |
| 5 | காப்ரேபலாஞ்சோக் மாவட்டம் | 4 |  |
| 6 | லலித்பூர் மாவட்டம் | 6 |  |
| 7 | பக்தபூர் மாவட்டம் | 4 |  |
| 8 | காத்மாண்டு மாவட்டம் | 20 |  |
| 9 | நுவாகோட் மாவட்டம் | 4 |  |
| 10 | ரசுவா மாவட்டம் | 2 |  |
| 11 | தாதிங் மாவட்டம் | 4 |  |
| 12 | மக்வான்பூர் மாவட்டம் | 4 |  |
| 13 | சித்வன் மாவட்டம் | 4 | } |
# நேபாள மாநில சட்டமன்றம்

## மாநில எண் 4 - சட்டமன்றத் தொகுதிகள்

10 மாவட்டங்கள் கொண்ட மாநில எண் 4, நேரடித் தேர்தல் முறையில் சட்டமன்ற உறுப்பினர்களைத் தேர்ந்தெடுக்க 36 தொகுதிகள் கொண்டது. மேலும் 21 உறுப்பினர்கள், அரசியல் கட்சிகள் பெற்ற விகிதாசார வாக்குகள் அடிப்படையிலும் தேர்ந்தெடுக்கப்படுவர்
| 1 | கோர்க்கா மாவட்டம் | 4 |  |
| --- | --- | --- | --- |
| 2 | லம்ஜுங் மாவட்டம் | 2 |  |
| 3 | தனஹு மாவட்டம் | 4 |  |
| 4 | சியாங்ஜா மாவட்டம் | 4 |  |
| 5 | காஸ்கி மாவட்டம் | 6 |  |
| 6 | மனாங் மாவட்டம் | 2 |  |
| 7 | முஸ்தாங் மாவட்டம் | 2 |  |
| 8 | பர்பத் மாவட்டம் | 2 |  |
| 9 | மியாக்தி மாவட்டம் | 2 |  |
| 10 | பாகலுங் மாவட்டம் | 4 |  |
| 11 | நவல்பராசி மாவட்டம் | 4 | } |
# நேபாள மாநில சட்டமன்றம்

## மாநில எண் 5 - சட்டமன்றத் தொகுதிகள்

12 மாவட்டங்கள் கொண்ட மாநில எண் 5, நேரடித் தேர்தல் முறையில் சட்டமன்ற உறுப்பினர்களைத் தேர்ந்தெடுக்க 52 தொகுதிகள் கொண்டுள்ளது. மேலும் 39 உறுப்பினர்கள், அரசியல் கட்சிகள் பெற்ற விகிதாசார வாக்குகள் அடிப்படையிலும் தேர்ந்தெடுக்கப்படுவர்
| 1 | குல்மி மாவட்டம் | 4 |  |
| --- | --- | --- | --- |
| 2 | பால்பா மாவட்டம் | 4 |  |
| 3 | ரூபந்தேஹி மாவட்டம் | 10 |  |
| 4 | அர்காகாஞ்சி மாவட்டம் | 2 |  |
| 5 | கபிலவஸ்து மாவட்டம் | 6 |  |
| 6 | பியுட்டான் மாவட்டம் | 2 |  |
| 7 | ரோல்பா மாவட்டம் | 2 |  |
| 8 | தாங் மாவட்டம் | 6 |  |
| 9 | பர்தியா மாவட்டம் | 4 |  |
| 10 | பாங்கே மாவட்டம் | 6 |  |
| 11 | நவல்பராசி மாவட்டம் | 4 |  |
| 12 | ருக்கும் கிழக்கு | 2 | } |
# நேபாள மாநில சட்டமன்றம்

## கர்ணாலி பிரதேச சட்டமன்றத் தொகுதிகள்

10 மாவட்டங்களைக் கொண்ட கர்ணாலி பிரதேச சட்டமன்றம், நேரடித் தேர்தலில் சட்டமன்ற உறுப்பினர்களைத் தேர்ந்தெடுக்க 24 தொகுதிகள் கொண்டுள்ளது. மேலும் 15 உறுப்பினர்கள், அரசியல் கட்சிகள் பெற்ற விகிதாசார வாக்குகள் அடிப்படையிலும் தேர்ந்தெடுக்கப்படுவர்.
| 1 | சல்யான் மாவட்டம் | 2 |  |
| --- | --- | --- | --- |
| 2 | சுர்கேத் மாவட்டம் | 4 |  |
| 3 | தைலேக் மாவட்டம் | 4 |  |
| 4 | ஜாஜர்கோட் மாவட்டம் | 2 |  |
| 5 | டோல்பா மாவட்டம் | 2 |  |
| 6 | 2 |  |  |
| 7 | காளிகோட் மாவட்டம் | 2 |  |
| 8 | முகு மாவட்டம் | 2 |  |
| 9 | ஹும்லா மாவட்டம் | 2 |  |
| 10 | ருக்கும் மேற்கு | 2 | } |
# நேபாள மாநில சட்டமன்றம்

## மாநில எண் 7 - சட்டமன்றம்

ஒன்பது மாவட்டங்களைக் கொண்ட மாநில எண் 7 சட்டமன்றத்திற்கு 32 உறுப்பினர்களை வாக்காளர்கள் தேர்ந்தெடுக்க 32 சட்டமன்றத் தொகுதிகள் கொண்டுள்ளது.மேலும் 21 உறுப்பினர்கள், அரசியல் கட்சிகள் பெற்ற விகிதாசார வாக்குகள் அடிப்படையிலும் தேர்ந்தெடுக்கப்படுவர்.
| 1 | பாசூரா மாவட்டம் | 2 |  |
| --- | --- | --- | --- |
| 2 | பஜாங் மாவட்டம் | 2 |  |
| 3 | அச்சாம் மாவட்டம் | 4 |  |
| 4 | டோட்டி மாவட்டம் | 2 |  |
| 5 | கைலாலீ மாவட்டம் | 10 |  |
| 6 | கஞ்சன்பூர் மாவட்டம் | 6 |  |
| 7 | டடேல்துரா மாவட்டம் | 2 |  |
| 8 | பைத்தடி மாவட்டம் | 2 |  |
| 9 | தார்ச்சுலா மாவட்டம் | 2 | } |
# நேபாள மாநில சட்டமன்றம்

## நேபாள மாநிலங்களின் முதலாவது சட்டமன்றத் தேர்தல்கள்

ஏழு நேபாள மாநிலங்களின் சட்டமன்றங்களுக்கான முதலாவது பொதுத் தேர்தல் 26 நவம்பர் 2017 மற்றும் 7 டிசம்பர் 2017 என இரண்டு கட்டங்களாக நடைபெற்றது. இத்தேர்தல்களில் மார்க்சிஸ்ட்-லெனினிஸ்ட் மற்றும் மாவோயிஸ்ட் கூட்டணி கட்சிகள் மாநில எண் 1 சட்டமன்றத்தில் தவிர மற்ற ஆறு மாநிலங்களின் சட்டமன்றத் தொகுதிகளில்பெரும்பான்மையான தொகுதிகளில் வென்று ஆட்சி அமைந்தனர். நேபாளி காங்கிரஸ் அனைத்து ஏழு சட்டமன்றங்களிலும் எதிர்கட்சி தகுதியைப் பெற்றது. தேர்தல் முடிவுகளின் படி,புதிய சட்டமன்றங்கள் நிறுவப்பட்டது. குடியரசுத் தலைவரால் மாநில ஆளுநர்கள் நியமிக்கப்பட்டனர். மேலும் சட்டமன்ற உறுப்பினர்களின் பெரும்பான்மை ஆதரவுடன் மாநில முதலமைச்சர்கள், சட்டமன்ற அவைத் தலைவர்கள் தேர்ந்தெடுக்க்கப்பட்டனர்.
# நேபாள மாநில சட்டமன்றம்

## இதனையும் காண்க

- நேபாள மாநிலங்களின் சட்டமன்றத் தேர்தல்கள், 2017
- நேபாள ஜனநாயக கூட்டாட்சிக் குடியரசு
- நேபாள மாநிலங்கள்
- நேபாளத்தின் மாவட்டங்கள்
# ஆனந்தா சங்கர் ஜெயந்த்

**ஆனந்தா சங்கர் ஜெயந்த்** (*Ananda Shankar Jayant*) என்பவர் மரபார்ந்த நடனக் கலைஞர், வழிமுறைக் கலைஞர் (நடன ஆசிரியர்), ஆட்சித் துறைப் பணிக்குழு உறுப்பினர் ஆவார். பரதநாட்டியம் மற்றும் குச்சிப்புடி போன்ற நடனங்களின் மூலம் பிரபலமானவர். இவர் இந்திய இரயில்வேயின் முதல் பெண் அதிகாரி ஆவார். 2009 இல் டெட் (மாநாடு) புற்று நோய் பற்றிய கலந்துரையாடலின் மிகச் சிறந்த பன்னிரண்டு பேச்சாளர்களில் இவருடைய பெயரையும் அறிவித்தது. ஆனந்த சங்கர் ஜெயந்த் சங்கீத நாடக அகாதமி விருது, தமிழ்நாடு அரசின் கலைமாமணி விருது, ஆந்திரப் பிரதேச அரசின் கலா ரத்னா விருதினைப் பெறுள்ளார். இந்திய அரசின் நான்காவது உயரிய விருதாகக் கருதப்படும் பத்மசிறீ விருதினை 2007 ஆம் ஆண்டில் பெற்றார்.
# ஆனந்தா சங்கர் ஜெயந்த்

## வாழ்க்கைக் குறிப்பு

ஆனந்த சங்கர் திருநெல்வேலி மாவட்டம், தமிழ்நாட்டில் பிறந்தார். இவர் பிராமணர் குடும்பத்தைச் சார்ந்தவர். இவருடைய தந்தை ஜி. எஸ். சங்கர் இந்திய இரயில்வேயில் பணிபுரிந்தவர். தாய் சுபாசினி பள்ளிக்கூட ஆசிரியர் மற்றும் இசைக்கலைஞர் ஆவார். ஆனந்த சங்கர் ஐதராபாத்தில் தனது ஆரம்பகால வாழ்க்கையை வாழ்ந்தார்.சிக்கந்தராபாத்திலுள்ள புனிதர் ஆன் உயர்நிலைப்பள்ளியில் ஆரம்பப்பள்ளிப் படிப்பை மேற்கொண்டார். மரபார்ந்த நாட்டியக் கலைகளை தனது நான்காம் அகவையில் இருந்து சரதா கேசவா ராவிடமும் பின் கே. என். பக்கிரிசாமியிடமும் கற்றார். பின் பதினொரு வயதாக இருக்கும் போது 1972 இல் ருக்மிணி தேவி அருண்டேலின் கலாசேத்திரா கவின் கலைக்கல்லூரியில் பத்ம பாலகோபால், சரதா ஹோஃப்மென், கிருஷ்ணவேனி லட்சுமணன் போன்றோரிடம் பரதநாட்டியம் கற்றுக்கொண்டார். ஆறு ஆண்டுகள் படிப்பிற்குப் பிறகு பரதநாட்டியம், கருநாடக இசை, வீணை,நடனக் கோட்பாடு போன்றவைகளில் பட்டயம் பெற்றார். பின்பு பதினேழு வயதாக இருக்கும் போது ஐதராபாத்து (இந்தியா) சென்று அங்கு சங்கரானந்தா கலாசேத்திரா எனும் பெயரில் நடனப் பள்ளியை எட்டு மாணவர்களுடன் தொடங்கினார். பின்னர் அது நடனக் கலைஞர் மன்றமாக வளர்ச்சி பெற்றது. இதற்கு பார்த்தா கோசு, மிருனாளினி சுந்துரி, சதிராஜு வேனுமாதவ் மற்றும் தோலன் பானர்ஜி ஆகியோர் உதவினர். ஐதராபாத்தில் பசுமார்த்தி ராமலிங்க சாஸ்திரியிடம் குச்சிப்புடி நடனம் கற்றார். அதேசமயத்தில் உசுமானியா பல்கலைக்கழகத்தில் இந்திய வரலாறு மற்றும் கலாச்சாரத்தில் முதுகலைப் பட்டம் பெற்றார். பின் இவர் இந்தியக் குடியியல் பணிகள் தேர்வில் வெற்றி பெற்று இந்திய இரயில்வே போக்குவரத்து நெரிசல் சேவையில் சேர்ந்ததன் மூலம் இந்தப் பணி வாய்ப்பு பெற்ற முதல் பெண் என்ற சிறப்பினைப் பெற்றார்.
# ஆனந்தா சங்கர் ஜெயந்த்

## விருதுகள்

தமிழ்நாடு அரசு இவருக்கு 2002 ஆம் ஆண்டில் கலைமாமணி விருது வழங்கி பெருமைப்படுத்தியது. ஸ்ரீ சண்முகாணந்தா சங்கீத சபை இவருக்கு **நாட்டிய இளவரசி** விருதினை அளித்தது. 2006 ஆம் ஆண்டில் ஸ்ரீ கிருஷ்ணா கான சபை நிருத்திய சூடாமணி எனும் விருதினை சென்னையில் வழங்கியது. இந்திய அரசாங்கம் 2007 இல் பத்மசிறீ விருதினை வழங்கியது. அதே ஆண்டில் சிக்கந்தராபாத்திலுள்ள கலசாகரம் அமைப்பானது இவருக்கு நிருத்திய கலாசாகரா எனும் விருதினை வழங்கியது. ஆந்திரப் பிரதேச அரசு 2008 இல் உகாதி நாள் அன்று கலாரத்னா விருதினை வழங்கியது. பரதநாட்டியத்தில் இவரின் பங்களிப்பினைப் பாராட்டும் விதமாக சங்கீத நாடக அகாதமி விருது 2009 இல் வழங்கப்பட்டது
# ஆனந்தா சங்கர் ஜெயந்த்

## இவற்றையும் காண்க

- கலாசேத்திரா
- பரதநாட்டியம்
- நடனம்
# பி. எம். பி. கலை அறிவியல் கல்லூரி, தருமபுரி

** பி எம் பி கலை அறிவியல் கல்லூரி தர்மபுரி** 1999 ஆம் ஆண்டு நிறுவப்பட்டது. இக்கல்லூரி தமிழ்நாட்டில் தருமபுரி மாவட்டம் ஒகேனக்கல் மெயின் ரோடு சோகத்தூர் கூட்டுரோடு என்ற இடத்தில் உள்ளது. மேலும், இக்கல்லூரி பெரியார் பல்கலைக்கழகத்தின் இணைவு பெற்ற கல்லூரி
# பி. எம். பி. கலை அறிவியல் கல்லூரி, தருமபுரி

## துறைகள்

இக்கல்லூரியில் 10 துறைகளின் கீழ் 8 இளங்கலை பட்டபடிப்புகளும் 5 முதுகலை நிலை பட்டபடிப்புகளும் உள்ளன.
- தமிழ்
- ஆங்கிலம்
- கணிதம்
- வேதியியல்
- இயற்பியல்
- வணிகவியல்
- தாவரவியல்
- வணிக மேலாண்மை
# விக்கிப்பீடியா:மார்ச் 31, 2018 மட்டக்களப்பு விக்கிப்பீடியா - நூலகம் பட்டறை

தமிழ் விக்கிப்பீடியா மற்றும் நூலக நிறுவனம் இணைந்து ஒரு முழுநாட் பட்டறை ஒன்றை மட்டக்களப்பில் நிகழ்த்த திட்டமிடப்படுகிறது. இது இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல் செயற்திட்டத்தின் ஒரு பகுதியாக முன்னெடுக்கப்படுகிறது.
# விக்கிப்பீடியா:மார்ச் 31, 2018 மட்டக்களப்பு விக்கிப்பீடியா - நூலகம் பட்டறை

## இடம், திகதி, நேரம்

- இடம்: உயர் தொழில்நுட்ப நிறுவனம், கோயில்குளம், ஆரையம்பதி, மட்டக்களப்பு
- திகதி: **மார்ச் 31, 2018, சனிக் கிழமை**
- நேரம்:காலை 9:00 - பிற்பகல் 2:00
# விக்கிப்பீடியா:மார்ச் 31, 2018 மட்டக்களப்பு விக்கிப்பீடியா - நூலகம் பட்டறை

## ஒருங்கிணைப்பாளர்கள்

- பிரசாத் சொக்கலிங்கம்
- சஞ்சீவி சிவகுமார்
- வி.துலாஞ்சனன்
# விக்கிப்பீடியா:மார்ச் 31, 2018 மட்டக்களப்பு விக்கிப்பீடியா - நூலகம் பட்டறை

## பங்கேற்பாளர்கள்

1. திரு.எஸ்.பி.நாதன் - ஆசிரியர்
1. திரு.கே.ஜெயானந்தமூர்த்தி - ஆசிரியர்
1. திரு.இரா.நர்த்தனன் - ஊடகவியலாளர்
1. திரு.நி.நிசாயிஸ் - பல்கலை. மாணவன்
1. திரு.தி. அமர்நாத் - கணனி தொழில்நுட்பவியலாளர்
1. திரு.விஜய் விஜயரெட்ணா - எழுத்தாளர்
1. திரு.ச.ரகுதாஸ் - வெளிக்கள உத்தியோகத்தர்
1. திரு.சி.ரஞ்சித் - தபால் சேவை உத்தியோகத்தர்
1. திரு.ச.மணிசேகரம் - ஊடகவியலாளர்
1. திரு.வி.மைக்கல் கொலின் - எழுத்தாளர்
1. திரு.மைக்கல் - மாணவன்
1. திரு.௧.முரளிதரன் (வில்லூரான்) - கவிஞர்
1. திரு.ம.பவித்திரன் - மாணவன்
1. திரு.எஸ். யோகேந்திரன் - சமூக ஆர்வலர்
1. திரு.எஸ்.ஸ்ரீசரவணா - எழுத்தாளர்
1. திரு.ரி.கிருஷ்ணகாந்த் - ஆசிரியர்
1. திரு.ரூபராஜ் - முதலீட்டு ஆலோசகர்
1. திரு.தே.மயூரன் - ஸ்தாபகர் CYBER Solution
1. திரு.பா.மோகனதாஸ் - ஊடகவியலாளர்
1. திரு.இ.பவிஷாந் - மாணவன்
1. செல்வி.பி.அமிர்தா - யாழ் பல்கலைக்கழகம்
1. செல்வி.பி.ஹிமாத்திரோ - யாழ் பல்கலைக்கழகம்
1. திரு.கே. சுதர்சன் - அபிவிருத்தி உத்தியோகத்தர்
1. திரு.என். பிரசாந்த் - ஆசிரியர்
1. திரு.எம்.ரி.எம்.யுனுாஸ் - எழுத்தாளர்
1. திரு.கே. பிரதீப் - கிழக்கு பல்கலைக்கழகம்
1. திரு.எஸ்.தேவகரன் - வவுனியா பல்கலைக்கழகம்
1. திரு.அ.டினேஸ்காந்த் - தொழில்நுட்பகல்லுாரி
1. திரு.ஆர்.கேசவரம்
1. திரு.தி.சஜரூபன்
1. திரு.ச.மதன்- கவிஞர்
1. திரு.அ.ஸ்ரீதர் - நுாலக உதவியாளர், இலக்கியப் பணியாளர்
1. திரு.சுதன் - சமூக ஆர்வலர்
1. ஜெயந்தன் - கவிஞர்
1. திரு.செ.துஜியந்தன் - ஊடகவியலாளர்
# விக்கிப்பீடியா:மார்ச் 31, 2018 மட்டக்களப்பு விக்கிப்பீடியா - நூலகம் பட்டறை

## பாதீடு

| இல | செலவு விபரம் | எண்ணிக்கை | தொகை |
| --- | --- | --- | --- |
| 1 | இடம் | 1 | 0 (நல்கை) |
| 2 | இணையம் | 1 | 500.00 |
| 3 | சிற்றுண்டி | 35 | 4200.00 |
| 4 | மதிய உணவு | 35 | 7800.00 |
| 5 | போக்குவரத்து | 2 (துலாஞ்சன், மயூரநாதன்) | 1550.00 |
| 6 | தங்குமிடம் | 1 (மயூரநாதன்) | 3000.00 |
| 7 | அச்சிடல் மற்றும் காகிதாதிகள் | 1 | 1690.00 |
| 8 | ஏனைய செலவுகள்(துடைக்கும் காகிதம், குடிநீர் | 1 | 285.00 |
| மொத்தம் | 19025.00 |  |  |
# வேலுண்டு வினையில்லை

**வேலுண்டு வினையில்லை** என்னும் தமிழ்த் திரைப்படம் 1987 ஆவது ஆண்டில் கே. சங்கர் இயக்கத்தில் வெளியானது. ஓம் முருகா கலையகத்தின் எசு. வள்ளியம்மை தயாரித்த இத்திரைப்படத்தில் விஜயகாந்த், அம்பிகா, எம். என். நம்பியார், ஜெய்கணேஷ் ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு எம். எசு. விசுவநாதன் இசையமைத்திருந்தார்.
# வேலுண்டு வினையில்லை

## நடிகர்கள்

- விஜயகாந்த்
- அம்பிகா
- எம். என். நம்பியார்
- ஜெய்கணேஷ்
- டெல்லி கணேஷ்
- செந்தில்
- மதுமோகன்
- ஆர். சங்கரன்
- டைப்பிஸ்ட் கோபு
- வடிவுக்கரசி
# வேலுண்டு வினையில்லை

## பாடல்கள்

இத்திரைப்படத்திற்கு எம். எசு. விசுவநாதன் இசையமைத்திருந்தார்.
| **எண்** | **பாடல்** | **பாடகர்கள்** | **பாடலாசிரியர்** | **காலம் நி:வி)** |  |
| --- | --- | --- | --- | --- | --- |
| 1 | பொதைச்ச | சித்ரா | வாலி | 04.55 |  |
| 2 | வேலுண்டு | வாணி ஜெயராம் | கண்ணதாசன் | 05.02 |  |
| 3 | உணவினிலே | கே. ஜே. யேசுதாஸ் | தமிழ் நம்பி | 04.34 |  |
| 4 | காயத்த | தீபன் சக்ரவர்த்தி | தவத்திரு சங்கரதாச சுவாமிகள் | 04.32 | } |
# வெளிச்சம் (திரைப்படம்)

**வெளிச்சம்** என்பது 1987 ஆவது ஆண்டில் வெளியான ஒரு தமிழ்த் திரைப்படமாகும். சுந்தர் கே. விசயன் இயக்கிய இத்திரைப்படத்தில் கார்த்திக், இரஞ்சனி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு மனோஜ் கியான் இசையமைத்திருந்தார்.
# வெளிச்சம் (திரைப்படம்)

## நடிகர்கள்

- கார்த்திக்
- இரஞ்சனி
# பிரெஞ்சுப் பொரியல்

**பிரெஞ்சுப் பொரியல்** (French fries) என்பது, நீளமாக வெட்டிப் பொரித்த உருளைக்கிழங்கைக் குறிக்கும். இது அமெரிக்க ஆங்கிலத்தில் வழங்கும் **ஃபிரெஞ்ச் ஃபிரைஸ்** என்பதன் தமிழாக்கம். இதையே பிரித்தானிய ஆங்கிலத்தில் **சிப்ஸ்** எனவும், இந்திய ஆங்கிலத்தில் **ஃபிங்கர் சிப்ஸ்** என்றும் குறிப்பிடுவர். பிரெஞ்சுப் பொரியல் சூடாகவே சாப்பிடுவதற்கு வழங்கப்படுகிறது. இது மெதுமையாகவோ, முறுகலாகவோ இருக்கலாம். இதைப் பொதுவாக, மதிய உணவு அல்லது இரவு உணவின் ஒரு பகுதியாகவோ, அல்லது தனியே சிற்றுண்டியாகவோ உண்பது வழக்கம். இது விரைவு உணவகங்கள், மதுச் சாலைகள் போன்றவற்றின் உணவுப் பட்டியலில் காணப்படும். பொதுவாக பிரெஞ்சுப் பொரியலின் மீது உப்புத்தூள் தூவப்படும். நாடுகளைப் பொறுத்து, பிரெஞ்சுப் பொரியலுடன் தொட்டுக்கொள்வதற்காக தக்காளி சுவைச்சாறு, "கெச்சப்", வினாகிரி, "மயோனிசு" போன்றவற்றை வழங்குவர். கணப்பில் வெதுப்பிய இன்னொரு வகை குறைவான எண்ணெயைப் பயன்படுத்தியோ எண்ணெய் பயன்படுத்தாமலோ தயாரிக்கப்படுகின்றது.
# பிரெஞ்சுப் பொரியல்

## தயாரிப்பு

பிரெஞ்சுப் பொரியல் தயாரிப்பதற்கு முதலில் உருளைக்கிழங்கை உரித்து அதை ஒரேயளவு நீளமான துண்டுகளாக வெட்டப்படும். பின்னர் அவற்றைத் துடைத்து அல்லது குளிர்ந்த நீரில் இட்டு மேற்பரப்பு மாச்சத்து நீக்கப்பட்டு முழுவதுமாக உலர்த்தப்படும். பின்னர் அத்துண்டுகள் ஒன்று அல்லது இரண்டு படிமுறைகளில் பொரிக்கப்படும். இரண்டு முறை பொரிக்கும் நுட்பம் சிறப்பான விளைவுகளைத் தரும் என்பது பல சமையல் வல்லுனர்களின் கருத்தாக உள்ளது. புதிதாகக் கிண்டி எடுக்கப்பட்ட உருளைக்கிழங்கு கூடிய நீர்த்தன்மை கொண்டிருக்கும் என்பதால், பொரியலும் நீர்த்தன்மை உள்ளதாகக் கிடைக்கும். எனவே குறிப்பிட்ட காலம் சேமிப்பில் இருந்த கிழங்குகளே பிரெஞ்சுப் பொரியலுக்கு உகந்தவை. புதிதாக வெட்டிய கிழங்குத் துண்டுகள் விற்குமிடங்களில் *இடாகோ ரசெட் பெர்பாங்க்* என்னும் வகைக் கிழங்கே பயன்படுத்தப்படுகின்றது. இதுவே ஐக்கிய அமெரிக்காவில் பிரெஞ்சுப் பொரியலுக்கான நியமமாகும். பிரெஞ்சுப் பொரியல் தயாரிப்பதற்குப் பொதுவாகப் பயன்படும் எண்ணெய் மரக்கறி எண்ணெய் ஆகும். முற்காலத்தில் மாட்டின் இடுப்பு, சிறுநீரகப் பகுதிகளில் காணும் இறுக்கமான கொழுப்பே இதற்குச் சிறந்தது எனக் கருதப்பட்டது.
# பிரெஞ்சுப் பொரியல்

## பெயர்

தோமசு செபர்சன் காலத்தில், 1802 ஆம் ஆண்டில் வெள்ளை மாளிகை இரவு உணவில் "பிரெஞ்சு முறையில் தயாரிக்கப்பட்ட உருளைக்கிழங்கு" பரிமாறப்பட்டதாகத் தெரிகிறது.
"பிரெஞ்சு முறையில் பொரித்த உருளைக்கிழங்கு" என்னும் தொடர் 1856 ஆம் ஆண்டில் முதன்முதலான ஈ. வாரென் என்பவர் எழுதிய சமையல் நூலொன்றில் காணப்படுகிறது. இந்நூலில், "புதிய உருளைக்கிழங்கை மெல்லிய துண்டுகளாக வெட்டவும், கொதிக்கும் எண்ணெயில் இதையும் சிறிதளவு உப்பையும் போடவும்; இரண்டு பக்கமும் பொன்னிறம் ஆகும்வரை பொரிக்கவும்; வடிக்கவும்." எனச் செய்யும் முறை விளக்கப்பட்டுள்ளது. இது மெல்லிய, உருளைக்கிழங்குச் சீவல்களை எண்ணெயில் அமிழ்த்தாது பொரிப்பதைக் குறிக்கிறது. இப்போது வழக்கில் உள்ள விரல் வடிவ உருளைக்கிழங்குத் துண்டுகளை எண்ணெயில் அமிழ்த்திப் பொரிக்கும் முறை எப்போது அறிமுகமானது என்று தெரியவில்லை.
# கரோல் முண்டல்

**கரோல் முண்டல்** *(Carole Mundell)* ஒரு புறப்பால்வெளிப் பேராசிரியரும் பாத் பல்கலைக்கழக இயற்பியல் துறைத்தலைவரும் ஆவார். இவர் நோக்கீட்டு வானியற்பியலாளர் ஆவார். இவரது ஆய்வுப் புலம் அண்டக் கருந்துளைகளும் காமாக் கதிர் வெடிப்புகளும் ஆகும்.
# கரோல் முண்டல்

## கல்வி

இவர் 1992 இல் கிளாசுகோ பல்கலைக்கழகத்தில் இயற்பியலிலும் வானியலிலும் இளமறிவியல் பட்டம் பெற்றார். இவர் வானியற்பியலில் முனைவர் பட்டம் பெற மான்செசுட்டர் பல்கலைக்கழகத்துக்குச் சென்றார். அங்கே ஜோதிரல் பேங்க் வான்காணகத்தில் துகள் இயற்பியல், வானியல் மன்றத்தின் ஆய்வுநல்கையை 1997 வரை பெற்றார். ஈவர் 1999 இல் இலிவர்பூல் ஜான் மூரெசு பல்கலைக்கழகத்தில் அரசு கழக ஆய்வாளராகச் சேர்ந்தார். இவரது ஆய்வு முனைவான பால்வெளிகளின் (பால்வெளி உட்கருக்களின்) இயக்கத்தில் கவனம் குவித்தது. இவர் 2005 இல் இவருக்குப் பெரும்பிரித்தானிய ஆராய்ச்சி மன்ற கல்வி ஆய்வுநல்கை காமாக் கதிர்வெடிப்புக் குழுவை இலிவர்பூல் ஜான் மூரெசு பல்கலைக்கழகத்தில் உருவாக்கி வழிநடத்த வழங்கப்ப்ட்டது. இவர் 2007 இல் பேராசிரியராக அமர்த்தப்பட்டார். இவரது குழு 2007 இல் காம்மஆக் கதிர் வெடிப்புகளை அளந்ததற்காக அவ்வாண்டின் டைம்சு உயர்கல்வி ஆராய்ச்சித் திட்ட்த்தைப் பெற்றது.  
மிக வேகமாகப் பாயும் தாரைகளைப் படம்பிடிக்கும் எந்திரன்வகைத் தொலைநோக்கிகளை உருவாக்கி இவர் காமாக் கதிர் வெடிப்புகளைப் புரிந்துகொள்வதில் முன்னோடிப் பாத்திரம் வகித்தார். இவர் 2011 இல் அரசு கழகத்தின் வுல்ப்சன் தகைமை விருதைக் "கருந்துளை முடுக்கும் வெடிப்புகள், இயங்கியல் புடவி" ஆகியவற்றின் ஆய்வுக்காக வென்றார். இந்தத் தொலைநோகி நாசாவின் வேகமான செயற்கைக் கோள்களின் அறிவிப்புகளுக்கு ஏற்ப விரைவாக துலங்லகுமாறு வடிவமைக்கப்பட்டது. இவர் காமாக் கதிர் வெடிப்புகளை அண்டவெளியில் நிகழும் மிக அறுதிம துகள்முடுக்கிகளாக விவரிக்கிறார். மேலும் இவை இயற்பியல் விதிகளை ஓர்வு செய்வதற்கான வாய்ப்புகளைத் தருகின்றபன என்கிறார். இவரது குழு 2014 இல் ஆராய்ச்சி நல்கைக்கான துணைவேந்தரின் விருதைப் பெற்றது.  
இவர் 2015 இல் பாத் பல்கலைக்கழகத்தில் சேர்ந்து, 2016 இல் அதன் இயற்பியல் துறையின் தலைவர் ஆனார். அங்கு இவர் ஒரு புதிய வானியற்பியல் குழுவை உருவாக்கினார். இக்குழு கருந்துளைகள் முடுக்கும் அமைப்புகளிலும் அவற்றின் சூழல்களிலும் அமைந்த உயர் ஆற்றல் புறப்பால்வெளி வானியற்பியலில் செறிந்த கவனத்தைக் குவித்தது.
# அமராவதி பலகைச் சிற்பங்கள்

**அமராவதி பலகைச் சிற்பங்கள்** (**Amaravati Collection**), என்பது இந்தியாவில் ஆந்திரப் பிரதேசத்தின் குண்டூர் மாவட்டத்தில் உள்ள அமராவதி தொல்லியல் களத்தில் கிபி 1797 மற்றும் 1845ல் அகழாய்வின் போது கிடைத்த 120 சுண்ணாம்புக் கற்களால் நிறுவப்பட்ட பௌத்த சிற்பங்கள் மற்றும் கல்வெட்டுக்களின் தொகுதியாகும். இவைகள் கிமு 1-ஆம் நூற்றாண்டு முதல் கிபி 8-ஆம் நூற்றாண்டு முடிய நிறுவப்பட்டதாகும்.  
இச்சுண்ணாம்புக்கல் பலகைச் சிற்பங்கள் 1858ல் ஐக்கிய இராச்சியத்திற்கு அனுப்பி வைக்கப்பட்டது. பின்னர் இச்சிற்பங்கள் 1880 முதல் பிரித்தானிய அருங்காட்சியகத்தில் காட்சிக்கு வைக்கப்பட்டது.  
இச்சுண்ணாம்புக் கற்பலகைகளில் புத்தரின் ஜாதக கதைகள் மற்றும், தூபிகள், சைத்தியங்கள் புத்தரின் வாழ்கையில் நிகழ்ந்த முக்கிய நிகழ்வுகள் வடிக்கப்பட்டுள்ளது.  
இப்பௌத்த சுண்ணாம்புக்கல் பலகைச் சிற்பங்கள் பிரதி எடுக்கப்பட்டும், புகைப்படங்கள் எடுத்தும் இந்திய அருங்காட்சியகம், கொல்கத்தாவில் காட்சிக்கு வைக்கப்பட்டுள்ளது.
# அமராவதி பலகைச் சிற்பங்கள்

## இதனையும் காண்க

- அமராவதி பௌத்த தொல்லியல் களம்
- பௌத்த தொல்லியற்களங்கள்
- பௌத்த யாத்திரைத் தலங்கள்
# மறைத் தடையம்

, மாறுபடும் மறைத் தடையம் காரணமாக செயற்படும் ஒரு கருவி ஆகும். இதன் செயற்பாட்டில், உடனொளிர்வு குழாய்களில் மின்னோட்ட அளவு அதிகரிக்கும் போது அதன் மின்னழுத்தவேறுபாடு குறைவுறுகின்றது. மின்னினைப்புக்கு தொடுக்கப்பட்டுள்ள குழாயில் குறைவுபடும் மின்னழுத்த வேறுபாடு ஓட்டத்தின் அளவை அதிகரிக்கச் செய்கின்றது. இது வளைவு பிரகாசம் உருவாக காரணமாகின்றது.  
இது சாதாரண தடையத் தொழிற்பாட்டுக்கு முரணானது; ஏனெனில் ஓமின் விதிப்படி மின்னழுத்த வேறுபாடு அதிகரிக்கும் போது நேர்த்தடையம் காரணமாக அதற்கு விகிதசமமாக மின்னோட்டம் அதிகரிக்கும். அதேவேளை நேர்த்தடையம் தன் ஊடாக மின்னோட்டம் பாயும் போது சக்தியை உள்ளெடுக்கும் ஆனால் மறைத்தடையம் சக்தியை உற்பத்தியாக்கும். சில நிபந்தனைகளின் கீழ் இது மின்சமிக்கைகளின் வலுவை அதிகரிக்கக் கூடியதாயிருக்கும் .  
மறைத்தடையம் ஒருசில மின் சாதனங்களால் மட்டும் காட்டப்படும் பொதுவாகக் காணப்படாத ஒரு இயல்பாகும். நேர்ப்பாங்கற்ற மின் சாதனங்களில் இரண்டு வகையான தடையங்களைக் காணலாம்: அவை நிலையான அல்லது மாறாத்தடையி- இதில் மின்னழுத்த வேறுபாடு மற்றும் மின்னோட்டத்திற்கான விகிதம் தடையமாகும்.<math>v/i\,</math>,மற்றையது மாறும் தடையம் - இதில் மின்னழுத்த வேறுபாட்டின் மாற்றம் மற்றும் நேரோத்த மின்னோட்ட மாற்றங்களுக்கான விகிதம் தடையாகும் <math>\Delta v/\Delta i </math>. மறைத்தடையம் எனப்படுவது **மாறும் மறைத்தடையம் ஆகும்.(NDR)**, <math>\Delta v/\Delta i\;<\;0</math>. பொதுவாக மாறும் மறைத் தடையம் இரண்டு முடிவிடக் கூறுகளை கொண்டதாக அதாவது மின்னோட்டத்தை பெருக்கக் கூடியதாகவும், அதன் முனைவுகளில் தொழிற்படும் நேரோட்ட மின்னை ஆடலோட்ட மின்னோட்டமாக மாற்றி அதே முனைவுகளில் ஆடலோட்ட சமிக்கைகளில் பிரயோகிப்பதாக உள்ளது. இவை இலத்திரனியல் அலைவுமானிகள் மற்றும் ஒலிபெருக்கிகளில் பயன்படுத்தப்படுகின்றன, குறிப்பாக நுண்ணலை மீடிறங்களில் இவை பயன்படுத்தப்படும். அநேக நுண்ணலை சக்தி மூலம் செயற்படும் கருவிகள் மாறும் மறைத்தடையத்தை பயன்படுத்தி உற்பத்தி செய்யப்படுகிறன.
# மறைத் தடையம்

## வரைவிலக்கணம்

மின் சாதனம் அல்லது மின் சுற்று ஒன்றின் இரு முனைவுகளுக்கிடையில் காணப்படும் மின் தடையம் மின்னோட்ட-மின்னழுத்தவேறுபாட்டு (*I–V*) வரைபு மூலம் தீர்மானிக்கப்படும். அதாவது ,ஊடாகப் பாயும் மின்னோட்டம் <math>i\,</math> ஆக உள்ளபோது அதன் மின்னழுத்த வேறுபாடு <math>v\,</math> ஆயிருக்கும். சாதாரணமான நேர்த்தடையம் உள்ளடங்கலாக அனேகமான இலத்திரனியல் சாதனங்கள் ஓமின் விதியை அனுசரித்து செயற்படும். அதாவது பெரும்பாலும் ஓடும் மின்னோட்டத்திற்கு நேரோத்ததான மின்னழுத்தம் வேறுபாட்டைக் காட்டும். நேரியது அல்லாதா கூறுகளுக்கு *I–V* வரைவு நீர் கோடாக இருக்காது. இது ஓமின் விதிக்கு அமைந்து நடக்காது. அவை ஓமின் தடையங்களுக்கு சமானமாய் அமையும்.:
# இரஞ்சனி (நடிகை)

**இரஞ்சனி** என்றறியப்படும் **சாசா செல்வராஜ்** சிங்கப்பூரைச் சேர்ந்த திரைப்பட நடிகை ஆவார். தமிழ், மலையாளம் உள்ளிட்ட இந்திய மொழித் திரைப்படங்களில் நடித்துள்ளார். பாரதிராஜா இயக்கத்தில் 1985 ஆவது ஆண்டில் வெளியான முதல் மரியாதை திரைப்படத்தின் மூலமாக தமிழ்த் திரைப்படங்களில் அறிமுகமானார்.  
1987 ஆவது ஆண்டில் லெனின் இராசேந்திரன் இயக்கத்தில் வெளியான *சுவாதி திருநாள்* திரைப்படத்தின் மூலமாக மலையாளத்தில் அறிமுகமானார். தொடர்ந்து பிரியதர்சன் எழுதி இயக்கிய *சித்திரம்* திரைப்படத்தில் நடித்தார். மோகன்லாலுடன் இவர் இணைந்து நடித்த எல்லாத் திரைப்படங்களும் வணிக ரீதியாக பெரும் வெற்றியைப் பெற்றதால் இந்த இணை வெற்றி இணையெனப் பாராட்டப்பட்டது.
# இரஞ்சனி (நடிகை)

## திரைப்பட விபரம்

### தமிழ்த் திரைப்படங்கள்

**-
!ஆண்டு
! எண்
! திரைப்படம்
! கதாபாத்திரம்
! இயக்குநர்**  
| 1985 | 1 | *முதல் மரியாதை* | செவுலி | பாரதிராஜா |  |
| --- | --- | --- | --- | --- | --- |
| 1986 | 2 | *அவளைச் சொல்லி குற்றமில்லை* | ஏ. ஏ. சோமன் |  |  |
| 3 | *கடலோரக் கவிதைகள்* | பாரதிராஜா |  |  |  |
| 4 | *ஆயிரம் பூக்கள் மலரட்டும்* | இ. இராமதாசு |  |  |  |
| 5 | *பாரு பாரு பட்டணம் பாரு* | மனோபாலா |  |  |  |
| 6 | *நீதானா அந்தக் குயில்* |  |  |  |  |
| 7 | *நாளெல்லாம் பௌர்ணமி* |  |  |  |  |
| 8 | *மண்ணுக்குள் வைரம்* | சித்தி | மனோஜ் குமார் |  |  |
| 1987 | 9 | *குடும்பம் ஒரு கோயில்* | ஏ. சி. திருலோகச்சந்தர் |  |  |
| 10 | *ஆயுசு நூறு* | பொன்மணி இராசன் |  |  |  |
| 11 | *பாசம் ஒரு வேசம்* |  |  |  |  |
| 12 | *முத்துக்கள் மூன்று* | ஏ. ஜெகந்நாதன் |  |  |  |
| 13 | *பரிசம் போட்டாச்சு* | கே. சோலைராசன் |  |  |  |
| 14 | *அருள் தரும் ஐயப்பன்* | தசரதன் |  |  |  |
| 15 | *வெளிச்சம்* | சுந்தர் கே. விசயன் |  |  |  |
| 1988 | 16 | *தாய்மேல் ஆணை* | எல். ராசா |  |  |
| 17 | *உரிமை கீதம்* | கங்கா | ஆர். வி. உதயகுமார் |  |  |
| 1989 | 18 | *புது மாப்பிள்ளை* | பி. எசு. சுப்பிரமணியம் |  |  |
| 19 | *பொருத்தது போதும்* | பி. கலைமணி |  |  |  |
| 20 | *நெருப்பு நிலா* |  |  |  |  |
| 21 | *சரியான ஜோடி* |  |  |  |  |
| 22 | *தில்லி பாபு* | பாண்டியராஜன் |  |  |  |
| 23 | *சகலகலா சம்மந்தி* | விசு |  |  |  |
| 24 | *எல்லாமே என் தங்கச்சி* | விசு |  |  |  |
| 25 | *சம்சாரமே சரணம்* | ஜீவபாலன் |  |  |  |
| 1990 | 26 | *கல்யாண ராசி* | கே. சிவபுரசாத் |  |  |
| 1991 | 27 | *சார் ஐ லவ் யூ* | லலிதா | ஜி. என். ரங்கராசன் | } |